open-index/open-wikipedia-markdown huggingface dataset:
Το δόλωμα

***Το δόλωμα*** είναι ελληνική ρομαντική κομεντί της Φίνος Φιλμ του 1964 σε σκηνοθεσία Αλέκου Σακελλάριου, με πρωταγωνιστές τους Αλίκη Βουγιουκλάκη, Αλέκο Αλεξανδράκη, Ντίνο Ηλιόπουλο και Βαγγέλη Βουλγαρίδη.

## Πλοκή
Ο Μπάμπης Βαλέρης (Αλέκος Αλεξανδράκης) και ο συνεργάτης του Μάνθος (Ντίνος Ηλιόπουλος) ηγούνται μιας σπείρας απατεώνων, οι οποίοι ειδικεύονται σε χαρτοπαικτικές απάτες. Χρειάζονται στις δραστηριότητές τους μία ωραία γυναίκα ως δόλωμα, έτσι ώστε να προσελκύουν ευκολότερα τα πλούσια θύματά τους. Γι' αυτό ο Μπάμπης επισκέπτεται ένα καμπαρέ της Τρούμπας, στο οποίο ξεχωρίζει την Καίτη (Αλίκη Βουγιουκλάκη) και της προτείνει να συνεργαστούν. Εκείνη δέχεται και έτσι ακολουθεί μια περίοδος εκπαίδευσης, ώστε να αποκτήσει τρόπους και συμπεριφορά αριστοκράτισσας.

Μετά από μερικές επιτυχημένες εξορμήσεις σε διάφορα μέρη, η σπείρα βρίσκεται στη Ρόδο. Εκεί, η Καίτη γνωρίζει τον Μίλτο (Βαγγέλης Βουλγαρίδης), ο οποίος εκδηλώνει ερωτικό ενδιαφέρον γι' αυτήν. Όμως στο μεταξύ η αστυνομία φτάνει στα ίχνη του Μπάμπη, με τη συμβολή του Γιώργου (Ανδρέας Μπάρκουλης), φίλου του Μίλτου, που αναγνώρισε την Καίτη από το διάστημα που εργαζόταν στο καμπαρέ. Τελικά η σπείρα εξαρθρώνεται, αλλά η Καίτη αφήνεται ελεύθερη και μπορεί να χαρεί τον έρωτά της με τον Μίλτο.

## Διανομή

## Μουσική

## Κυκλοφορία
Η ταινία έκοψε 557.302 εισιτήρια κατά την πρώτη της προβολή στους κινηματογράφους της Αθήνας και του Πειραιά, κατατασσόμενη στην 2η θέση ανάμεσα στις 93 ελληνικές ταινίες που προβλήθηκαν την κινηματογραφική περίοδο 1964–65. Στο εξωτερικό η ταινία κυκλοφόρησε με τους αγγλικούς τίτλους *The bait* και *Ace of spades*.

## Εξωτερικοί σύνδεσμοι
*Το δόλωμα στην Ταινιοθήκη της Ελλάδος
*
*

## Παραπομπές


Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες με μουσική σύνθεση Κώστα Καπνίση
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Γαρδίκι Θεσπρωτίας

Στο Νομό Θεσπρωτίας υφίστανται δύο χωριά με το όνομα **Γαρδίκι**, τα οποία και αποτελούν έδρες τοπικών κοινοτήτων και είναι:
# To Γαρδίκι Σουλίου και
# Το Γαρδίκι Φιλιατών, ή *Άγιος Γεώργιος Φιλιατών*

Κατηγορία:Αποσαφηνίσεις ελληνικών τοπωνυμίων
Μότιδες

Οι **Μότιδες** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Συνορεύει στα βόρεια και δυτικά με το Δήμο Καραβά, στα νότια με τον Παλαιόσοφο, στο νοτιοανατολικό άκρο του με τα Φτέρυχα και στα βορειοανατολικά με την Ελιά.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Ιωάννης Μενάγιας

Ο **Ιωάννης Μενάγιας** (Αργοστόλι, 1811 - Μπάντεν, 1870) ήταν Έλληνας φιλόσοφος και ο εισηγητής της εγελιανής φιλοσοφίας στην Ελλάδα.

## Βιογραφία
Γεννήθηκε στο Αργοστόλι και πέθανε στο Μπάντεν της Αυστρίας. Σπούδασε στην Ιόνιο Ακαδημία και έκανε περαιτέρω σπουδές στην Πίζα, το Μόναχο, το Βερολίνο και τη Λειψία. Το 1833 αναγορεύθηκε διδάκτορας νομικής του Πανεπιστημίου της Πίζας και το 1839 διδάκτορας φιλοσοφίας του Πανεπιστημίου της Λειψίας. Μετά την επιστροφή του στα Επτάνησα, εργάστηκε ως καθηγητής στο Αργοστόλι. Αν και ο Μενάγιας δεν άφησε γραπτά κείμενα, είχε σχηματίσει στην Κεφαλονιά ομάδα διανοουμένων που ασχολούνταν με τον φιλοσοφικό στοχασμό υπό την επίδραση των εγελιανών ιδεών. Μεταξύ αυτών αναφέρονται ο Παύλος Γρατσιάτος, ο Παναγιώτης Βεργωτής και ο Ηλίας Τσιτσέλης.

## Παραπομπές


## Πηγές
Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τόμος Β΄, σελ. 542

**Βιβλιογραφία**

Γεωργία Αποστολοπούλου, *Ο Εγελιανός φιλόσοφος Ιωάννης Μενάγιας.* Εισαγωγή – Κείμενα - Μαρτυρίες. Πανεπιστήμιο Ιωαννίνων. Επιστημονική Επετηρίδα της Φιλοσοφικής Σχολής "*Δωδώνη*". Παράρτημα αριθ. 38. Ιωάννινα, Πανεπιστήμιο Ιωαννίνων, 1988.

Κατηγορία:Έλληνες φιλόσοφοι
Ιππαρέτη

Η **Ιππαρέτη** (α-ε: ) ήταν κόρη του Ιππόνικου Γ', ενός πλούσιου Αθηναίου. Παντρεύτηκε το 424 π.Χ. (ή νωρίτερα) με τον εξέχοντα Αθηναίο πολιτικό και στρατηγό Αλκιβιάδη.

## Βιογραφία
Σύμφωνα με τον Πλούταρχο, ο οποίος ωστόσο δέχεται κριτική επειδή χρησιμοποιεί «αβάσιμες και αναξιόπιστες ιστορίες» για να φτιάξει το πορτραίτο του Αλκιβιάδη, ο Αλκιβιάδης «έδωσε χαστούκι στο αυτί του Ιππόνικου, ο οποίος λόγω της καταγωγής του ήταν άτομο μεγάλης επιρροής». Αυτή η πράξη αποδοκιμάστηκε, καθώς «δεν προκλήθηκε εν θερμώ από κάποια φιλονικία μεταξύ τους». Για να δώσει τέλος στο περιστατικό, ο Αλκιβιάδης πήγε στο σπίτι του Ιππόνικου και, αφού παρουσιάστηκε γυμνός, «ζήτησε να τον μαστιγώσουν ως τιμωρία, ως ηθική ικανοποίηση». Ο Ιππόνικος όχι μόνο τον συγχώρησε, αλλά του έδωσε το χέρι της κόρης του. 

Σύμφωνα με άλλη εκδοχή της ιστορίας, που επίσης προέρχεται από τον Πλούταρχο, δεν ήταν ο Ιππόνικος, αλλά ο Καλλίας Γ´, ο γιος του, που έδωσε την Ιππαρέτη στον Αλκιβιάδη, με προίκα 10 τάλαντα - «και όταν έγινε μητέρα, ο Αλκιβιάδης ζήτησε άλλα 10 τάλαντα, καθώς αυτή ήταν η συμφωνία τους, όταν γεννηθούν παιδιά. Και επειδή ο Καλλίας ήταν τόσο φοβισμένος από τις ραδιουργίες του Αλκιβιάδη που εποφθαλμιούσε να αποκτήσει τον πλούτο του, που παρέδωσε στον λαό την περιουσία και το σπίτι του σε περίπτωση που πεθάνει χωρίς απογόνους».

Σύμφωνα με τον Πλούταρχο, η Ιππαρέτη αγαπούσε τον άνδρα της, αλλά προσπάθησε να τον χωρίσει επειδή συναναστρεφόταν με εταίρες. Σύμφωνα με τον Πλούταρχο, στο δημόσιο λόγο που απηύθυνε για να αιτιολογήσει το διαζύγιο με τον Αλκιβιάδη, όπως απαιτούσε ο νόμος, είπε: «Ο Αλκιβιάδης ήρθε και την άρπαξε από την Αγορά για να την πάρει σπίτι του, και κανένας δεν τόλμησε να τον αντιμετωπίσει ή να τη σώσει». Ζούσε μαζί του μέχρι το τέλος της ζωής του, και γέννησε 2 παιδιά, μια κόρη και ένα γιό, τον Αλκιβιάδη.

## Παραπομπές


## Πηγές
*Smith, William (editor); *Dictionary of Greek and Roman Biography and Mythology*, "Callias III", Boston, (1867)

Κατηγορία:Αρχαίοι Αθηναίοι
Βαλέντι Χανίων

Το **Βαλέντι** ή **Σπάρος** είναι ένας βράχος κοντά στη βόρεια ακτή της Κρήτης στο Αιγαίο Πέλαγος. Βρίσκεται λίγο βόρεια από τη νήσο Ήμερη Γραμβούσα και τη νησίδα Αρναούτη. Διοικητικά ανήκει στο Δήμο Κισσάμουκαι την Περιφέρεια Κρήτης.   

Το Βαλέντι αναφέρεται σε ποιήματα και μαντινάδες μαζί με την Ήμερη Γραμβούσα. Το Μάρτιο του 2008 σημειώθηκε ένα θανατηφόρο ναυάγιο κοντά στο βράχο, με αποτέλεσμα τον θάνατο ενός 42χρονου.

## Παραπομπές


Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Ακατοίκητα νησιά
Κατηγορία:Νησίδες της Κρήτης
Κατηγορία:Δήμος Κισάμου
Αμπελάκια Έβρου

:*Για οικισμούς με ίδιο όνομα στην Ελλάδα, δείτε: [[Αμπελάκια]]*

Τα **Αμπελάκια** οικισμός της Θράκης στην Περιφερειακή Ενότητα Έβρου.

## Γενικά στοιχεία
Τα Αμπελάκια, άλλοτε *Κουρού Κουλακλί*, βρίσκονται 17 χιλιόμετρα Δ.-ΝΔ. της Ορεστιάδας σε υψόμετρο 170 μέτρων, απαλλαγμένο από την υγρασία του κάμπου, στην πλαγιά ενός λόφου. Αποτελεί ένα από τα 13 χωριά των Μάρηδων.

Κατοικείται από 470 κατοίκους, οι οποίοι ασχολούνται κυρίως με τη γεωργία. Κύρια προϊόντα που παράγονται είναι σιτάρι, καλαμπόκι, ηλιόσπορος, τεύτλα, βαμβάκι.

Το πρώην δημοτικό διαμέρισμα είναι ένα από τα πιο παλιά της περιοχής, το οποίο ενώθηκε με την Ελλάδα το 1920. Μετά το Β' Παγκόσμιο και τον Εμφύλιο πόλεμο, πολλά κτίρια του ανακατασκευάστηκαν. Τις επόμενες δεκαετίες, ο πληθυσμός του μειώθηκε σημαντικά λόγω της εξωτερικής μετανάστευσης κυρίως προς τη Γερμανία.

Στο χωριό πραγματοποιείται πανηγύρι στις 27 Ιουλίου, ανήμερα της Αγίου Παντελεήμονα.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
*Ορεστιάδα - Δ.δ. Αμπελακίων

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Κολοκυθιά Λασιθίου

αριστερά|μικρογραφία|248x248px|Η Κολοκυθιά ανατολικά της Σπιναλόγκας
Η **Κολοκυθιά** ή ο **Κολοκύθας** ή το **Αυγό** είναι νησίδα στη βόρεια ακτή της Κρήτης, ανατολικά της Χερσονήσου της Σπιναλόγκας. Βρίσκεται δίπλα και ανατολικά της σε απόσταση περίπου 850 μέτρων και σχηματίζει μαζί της έναν κόλπο. Η έκτασή της νησίδας είναι 0,144 τ.χλμ. και υπάγεται στη δικαιοδοσία του Λιμεναρχείου Αγίου Νικολάου. 

Απογράφεται στην Κοινότητα Ελούντας του Δήμου Αγίου Νικολάου και της τέως Επαρχίας Μιραμπέλλου στο Λασίθι και σύμφωνα με την απογραφή 2021 είναι ακατοίκητη.

## Παραπομπές


Κατηγορία:Ελληνικές βραχονησίδες
Κατηγορία:Ακατοίκητα νησιά
Κατηγορία:Νησίδες της Κρήτης
Κατηγορία:Δήμος Αγίου Νικολάου
Ελλαδοθήριο

Το **''Ελλαδοθήριο** (Helladotherium)* είναι γένος της οικογένειας των Καμηλοπαρδαλιδών (στην οποία ανήκει η σημερινή [[καμηλοπάρδαλη]]). Έζησε την [[Μειόκαινο]] εποχή στην Ευρώπη, Αφρική και Ασία, ενώ σήμερα έχει εκλείψει. Ονομάστηκε έτσι επειδή το έτος 1836 κοντά στο [[Πικέρμι]] της [[Αττική]]ς βρέθηκε τμήμα απολιθωμένου σκελετού του. 
==Παραπομπές==
<references />
== Πηγές ==
* *The Evolution of Artiodactyls* by Donald R. Prothero and Scott E. Foss
* *Mammoths, Sabertooths, and Hominids* by Jordi Agusti and Mauricio Anton
* *Classification of Mammals'' by Malcolm C. McKenna and Susan K. Bell
* Σπυρίδων Λάμπρου, Ιστορικά μελετήματα, Εν Αθήναις, Εκ του τυπογραφείου «ο Παλαμήδης», 1884

Κατηγορία:Καμηλοπαρδαλίδες
Κατηγορία:Εξαφανισμένα ζώα
Κατηγορία:Θηλαστικά της Ευρώπης
Κατηγορία:Θηλαστικά της Ελλάδας
Κατηγορία:Προϊστορικά θηλαστικά
Διομήδης Μιχαλόπουλος

Ο **Διομήδης Μιχαλόπουλος** γεννήθηκε στη Θεσσαλονίκη το 1983. Είναι απόφοιτος του Τμήματος Ηλεκτρολόγων Μηχανικών & Μηχανικών Υπολογιστών (ΤΗΜΜΥ) του Αριστοτέλειου Πανεπιστημίου Θεσσαλονίκης (ΑΠΘ) και διδάκτορας του ιδίου τμήματος. Από το 2009 είναι μεταδιδακτορικός ερευνητής με υποτροφία στο Πανεπιστήμιο της Βρετανικής Κολομβίας (University of British Columbia) στον Καναδά.

Το Σεπτέμβριο του 2010, ο Διομήδης Μιχαλόπουλος βραβεύτηκε για τη συμβολή στην έρευνα των τηλεπικοινωνιών με τη μεγαλύτερη διεθνή διάκριση για νέο επιστήμονα στο χώρο των τηλεπικοινωνιών, το βραβείο Marconi Young Scholar Award. Το βραβείο αυτό απονέμεται κάθε χρόνο από το ίδρυμα Marconi Society σε επιστήμονες κάτω των 27 ετών. Η Εταιρεία τονίζει ότι «η έρευνα του Δρ. Μιχαλόπουλου είναι ιδιαίτερα σημαντική αφού έχει ως αποτέλεσμα τη βελτίωση της ποιότητας επικοινωνίας στα ασύρματα τηλεπικοινωνιακά δίκτυα, χρησιμοποιώντας τεχνικές συνεργατικής επικοινωνίας (cooperative communications) οι οποίες μπορούν να δώσουν αξιόπιστη πρόσβαση σε περιοχές με χαμηλή στάθμη σήματος».

## Εξωτερικοί σύνδεσμοι
* http://www.tovima.gr/science/article/?aid=356581

Κατηγορία:Έλληνες ηλεκτρολόγοι μηχανικοί
Γιρομέρι Θεσπρωτίας

Το **Γιρομέρι** (γνωστό και ως **Γηρομέρι**) είναι χωριό του δήμου Φιλιατών, στη Θεσπρωτία της περιφέρειας Ηπείρου. Σύμφωνα με την απογραφή του 2021, ο πληθυσμός του ανέρχεται στους 54 κατοίκους.

## Γενικά και ιστορικά στοιχεία
Το Γιρομέρι είναι κτισμένο στους πρόποδες του Φαρμακοβουνίου, σε υψόμετρο 280 μέτρων και απέχει 4 χλμ από τις Φιλιάτες. Αποτελεί παραδοσιακό οικισμό με πέτρινες κατοικίες και πλακόστρωτους δρόμους με κλιμακωτά σοκάκια, ο οποίος απλώνεται σε μεγάλη έκταση. Παλαιότερα ανήκε στην άλλοτε επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου. 

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στα Εισόδια της Θεοτόκου, οπότε στις 21 Νοεμβρίου πραγματοποιείται πανηγύρι, όπως και το Δεκαπενταύγουστο.

## Μονή Γηρομερίου
Πολύ κοντά στο χωριό βρίσκεται η ιστορική Μονή Γηρομερίου, που ιδρύθηκε στις αρχές του 14ου αιώνα από τον Όσιο Νείλο τον Εριχιώτη. Χρημάτισε έδρα Πατριαρχικής Εξαρχίας και Επισκοπής. Το καθολικό της μονής αποτελείται από έναν ναό τετρακίονο σταυροειδή εγγεγραμμένο μετά τρούλου.

## Έθιμα
Τη Δευτέρα του Πάσχα, στο κοιμητήριο του χωριού συγγενείς των νεκρών τραγουδούν πάνω από τους τάφους τους συνοδεία μουσικής. Το τελευταίο μέρος του εθίμου περιλαμβάνει χορό έξω από το νεκροταφείο και έπειτα τραγούδι και χορό στις γειτονιές και τα σπίτια με φαγοπότι.

## Κινηματογράφος
Το 1975, γυρίστηκε ένα ντοκιμαντέρ μικρού μήκους για το έθιμο της Δευτέρας του Πάσχα στο χωριό με τίτλο "Γηρομέρι", το οποίο συμμετείχε στο Φεστιβάλ Κινηματογράφου Θεσσαλονίκης, αλλά απορρίφθηκε από την Προκριματική Επιτροπή.

## Πρόσωπα
Στο Γιρομέρι γεννήθηκαν ο δημοσιογράφος και συγγραφέας Γεώργιος Βουγίδης (1889-1966), καθώς και ο πρώην υπουργός Αλέκος Παπαδόπουλος. Ακόμη, από το χωριό κατάγονται ο πρώην γενικός γραμματέας του Υπουργείου Υγείας Ιωάννης Κωτσιόπουλος και η ηθοποιός Έλλη Τρίγγου.

## Παραπομπές


## Πηγές
* Εγκυκλοπαίδεια Πάπυρος Larousse Britannica" τομ.17ος, σελ.344
* Δήμος Φιλιατών - Γιρομέρι
* ΕΜΠ - Νομός Θεσπρωτίας, Ορεινά Δημοτικά και Κοινοτικά Διαμερίσματα - Δ.Δ. Γιρομερίου

## Βιβλιογραφία
* Γουήλ - Μπαδιεριτάκη, Άννα, Η παραδοσιακή φορεσιά από το Γιρομέρι θεσπρωτίας και τα κοσμήματά της, Ηπειρωτική Εστία, 1977

## Εξωτερικοί σύνδεσμοι
* Ιερά Μονή Γηρομερίου

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Λίρα της Ροδεσίας και Νυασαλάνδης

Η **λίρα** ήταν το νόμισμα της Ομοσπονδίας της Ροδεσίας και Νυασαλάνδης από το 1955 έως το 1963. Η λίρα υποδιαιρούταν σε 20 σελίνια και κάθε σελίνι σε 12 πένες (1λίρα= 240 πένες).

## Ιστορία
Η Ομοσπονδία ιδρύθηκε το 1953 και η λίρα της Ροδεσίας και Νυασαλάνδης καθιερώθηκε το 1955 και αντικατέστησε την λίρα της Νότιας Ροδεσίας η οποία κυκλοφορούσε σε όλα τα μέρη της ομοσπονδίας (Νότια Ροδεσία, Βόρεια Ροδεσία και Νυασαλάνδη). Το νέο νόμισμα αντικατέστησε την λίρα της Νότιας Ροδεσίας με αναλογία 1/1. Παράλληλα το νέο νόμισμα ήταν συνδεδεμένο με την Βρετανική λίρα με αναλογία 1/1. 

Η ομοσπονδία διαλύθηκε στο τέλος του 1963 και οι τρεις περιοχές επανήλθαν στο καθεστώς των χωριστών Βρετανικών αποικιών. Κατά το δεύτερο εξάμηνο του 1964, η Νυασαλάνδη έγινε ανεξάρτητη και μετονομάστηκε σε Μαλάουι, η Βόρεια Ροδεσία απέκτησε την ανεξαρτησία της και μετονομάστηκε σε Ζάμπια, ενώ η Νότια Ροδεσία μετονομάστηκε σε Ροδεσία και πολύ αργότερα το 1980 σε Ζιμπάμπουε. 

Κάθε μία ανεξάρτητη πλέον χώρα εξέδωσε δικό της νόμισμα και έτσι προέκυψαν η λίρα του Μαλάουι, η λίρα της Ζάμπιας και η λίρα της Ροδεσίας. Και τα τρία νέα νομίσματα είχαν ισοτιμία 1/1 με την λίρα της Ροδεσίας και Νυασαλάνδης.

## Κέρματα
thumb|280px| Κέρμα της ½ πένας του 1958
Το 1955 η πρώτη σειρά κερμάτων του νέου νομίσματος εκδόθηκε και κυκλοφόρησε από την ομοσπονδία. Στην μία τους όψη απεικονιζόταν  η Ελισάβετ Β΄ του Ηνωμένου Βασιλείου και στην άλλη διάφορα ζώα της Αφρικής.
Οι ονομαστικές αξίες ήταν ίδιες με αυτές της βρετανικής στερλίνας, έτσι κυκλοφορήσαν τα εξης κέρματα:
* ½ πένας
* 1 πένας (τα οποία ήταν με οπή)
* 3 πενών
* 6 πενών
* 1 σελινίου
* 2 σελινίων
* ½  κορώνας
Η εκδόση του 1955 επαναλήφθηκε το 1956 και 1957. Έκτοτε μόνο κέρματα της ½ και 1 πένας εκδόθηκαν καθώς επίσης εκδόσεις των 6 πενών το 1962 και 1963, και 3 πενών το 1963 και 1964. Τα κέρματα με την υψηλότερη ονομαστική αξία, αν και δεν είναι ιδιαίτερα σπάνια, είναι πολύ δημοφιλή ως συλλεκτικά νομίσματα, κυρίως λόγω των σχεδίων που απεικονίζονται στην μια τους όψη.
Τα κέρματα των 3 και 6 πενών κόπηκαν το 1964, παρά το γεγονός ότι η ομοσπονδία έπαψε να υφίσταται στις 31 Δεκεμβρίου 1963.

## Τραπεζογραμμάτια
Το 1956, η Τράπεζα της Ροδεσίας και Νυασαλάνδης εξέδωσε χαρτονομίσματα των 10 σελινίων και 1, 5 και 10 λιρών.

## Πηγές
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501. 
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Εξωτερικοί σύνδεσμοι
*Reserve Bank of Zimbabwe 
*Reserve Bank of Malawi
*Bank of Zambia 

Κατηγορία:Ιστορικά νομίσματα
Κατηγορία:Μαλάουι
Κατηγορία:Ζάμπια
Κατηγορία:Ζιμπάμπουε
Καλλιθέα Φιλιατών

Η **Καλλιθέα** Φιλιατών, πρώην **Τσαρακλιμάνι**, είναι ορεινό χωριό του δήμου Φιλιατών της περιφέρειας Ηπείρου. 

## Γενικά στοιχεία
Η Καλλιθέα βρίσκεται στο ΒΑ. άκρο του νομού κοντά στον ποταμό Κουσοβίτικο. Είναι κτισμένη στις νότιες υπώρειες του όρους Μουργκάνα σε λόφο (υψ. 302 μέτρα), νότια του οποίου εκτείνεται ο κάμπος της Λαγκάβιτσας. Παλαιότερη ονομασία ήταν Τσαρακλιμάνι, αλλά και για κάποια περίοδο λεγόταν "*Παλιάμπελα*".

Παλαιότερα  ανήκε στον νομό Θεσπρωτίας, στην άλλοτε επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Ο πληθυσμός του, ασχολούμενος με τη γεωργία και  κτηνοτροφία, το 1950 ήταν 162  κάτοικοι ενώ με την απογραφή του 2021 απογράφησαν 39.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού που έχει αναστηλωθεί με μεγάλη δωρεά κατοίκου είναι αφιερωμένη στη Κοίμηση της Θεοτόκου.

## Ιστορικά στοιχεία
Το χωριό πρέπει να συγκέντρωσε τους πρώτους κατοίκους, όπως και τα περισσότερα από τα χωριά της Μουργκάνας, κάπου στα μέσα του 17ου αιώνα και να απέκτησε ένα πιο συνεκτικό ιστό μέχρι το πρώτο μισό περίπου του 18ου αιώνα.

Το χωριό συμμετείχε στον Αγροτικό Αγώνα (1858 - 1930) των 16 χωριών της Μουργκάνας ενάντια στις προσπάθειες των αγάδων να επιβάλουν καθεστώς τσιφλικιών στην περιοχή.

Η περίοδος μεταξύ του τέλους του 19ου αιώνα και τις αρχές του 20ου (1910), κατά την οποία υπήρχαν πολλοί ξενιτεμένοι στο Βουκουρέστι, ήταν για το χωριό εποχή ευμάρειας και πλούτου. Τότε έγιναν πολλά σπουδαία έργα, όπως τα καλντερίμια και οι βρύσες του και γενικότερα το χωριό αναβαθμίστηκε.

Το χωριό έσφυζε από ζωή μέχρι και τον Ελληνοϊταλικό πόλεμο του 1940 έχοντας, παράλληλα, στην ξενιτιά τους περισσότερους άνδρες και νέους άνω των 14 ετών. Κατά την προσωρινή εισβολή των ιταλικών στρατευμάτων στο χωριό, διαδραματίστηκαν σοβαρά γεγονότα σε βάρος των κατοίκων του από Αρβανίτες συνεργάτες τους, ευτυχώς χωρίς θύματα. Η περίοδος της Κατοχής που ακολούθησε ήταν μια σκληρή δοκιμασία για τους κατοίκους των χωριών της Μουργκάνας, τα οποία όμως ως αγροτικά και κτηνοτροφικά δεν παρουσίασαν τόσες ελλείψεις όσο άλλα μέρη της Ελλάδας. Πάντως οι κατοχικές δυνάμεις κατέστρεψαν τα αρχεία του χωριού και έτσι μέχρι και σήμερα η ιστορική και γενεαλογική έρευνα πάνω σε αυτό παραμένει δύσκολη.

Το χωριό υπέστη τα πάνδεινα κατά τον Εμφύλιο και εγκαταλείφτηκε από τους περισσότερους κατοίκους του, οι οποίοι μετανάστευσαν στην Αθήνα και στον Πειραιά όπου είχε συγκροτηθεί προπολεμικά ένας πυρήνας από ξενιτεμένους.

## Σημείωση
Στην Θεσπρωτία αλλά τον Δήμο Σουλίου υπάρχει ο συνώνυμος οικισμός Καλλιθέα.****

## Πηγές
* "Μεγάλη Ελληνική Εγκυκλοπαίδεια" τομ. Γ΄(συμπλήρωμα) σελ.226.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Γολά Θεσπρωτίας

Η **Γολά** είναι χωριό του δήμου Φιλιατών της περιφέρειας Ηπείρου (Σχέδιο Καλλικράτης). Σύμφωνα με την απογραφή του 2011, ο πληθυσμός του ανέρχεται στους 44 κατοίκους. 

## Γενικά και ιστορικά στοιχεία
Η Γολά βρίσκεται βορειοανατολικά της Ηγουμενίτσας και είναι κτισμένη σε υψόμετρο 290 μέτρων. Ο πληθυσμός του ασχολείται με αγροτικές εργασίες και κυρίως με την καλλιέργεια ελιάς.

Το 1895, σύμφωνα με την επίσημη στατιστική έρευνα που διενεργήθηκε από την οθωμανικές αρχές, στη Γολά ζούσαν 181 άτομα που μοιράζονταν σε 29 φορολογούμενους χανέδες (οικογένειες ή οικίες). Στα τελευταία χρόνια της Τουρκοκρατίας, το χωριό αποτελούσε τσιφλίκι μουσουλμάνων αγάδων των Φιλιατών, είχε πληθυσμό περίπου 250 κατοίκων και διέθετε ελληνικό δημοτικό σχολείο, το οποίο εξυπηρετούσε και τις ανάγκες γειτονικών χωριών.

Η Γολά, όπως και η υπόλοιπη Θεσπρωτία, προσαρτήθηκε στην Ελλάδα κατά τη διάρκεια των Βαλκανικών Πολέμων. Την περίοδο του Β΄ Παγκοσμίου Πολέμου, υπολογίζεται πως τρεις κάτοικοί της σκοτώθηκαν από ενέργειες των δυνάμεων Κατοχής και ντόπιων Τσάμηδων συνεργατών τους.

Διοικητικά, μετά την προσάρτησή της στην Ελλάδα, η Γολά υπήχθη αρχικά στον νομό Ιωαννίνων και το 1937 στον νομό Θεσπρωτίας. Μέχρι το 1949 ανήκε στην επαρχία Θυάμιδος και κατόπιν στην αντίστοιχη των Φιλιατών. Από το 1999 ανήκει στον δήμο Φιλιατών.

Εκκλησιαστικά υπάγεται στην Μητρόπολη Παραμυθίας, Φιλιατών, Γηρομερίου και Πάργας. Η κεντρική εκκλησία του χωριού είναι αφιερωμένη στη Κοίμηση της Θεοτόκου.

## Απογραφές πληθυσμού

## Παραπομπές


## Πηγές
* " Εγκυκλοπαίδεια Πάπυρος Larousse Britannica" τομ. 18ος, σελ. 427.

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Λαομέδων Λακαπηνός

Ο **Λαομέδων Λακαπηνός** υπήρξε Έλληνας συγγραφέας. Είναι άγνωστα τα λοιπά στοιχεία της ζωής του, διότι δεν δημοσιεύθηκαν μέχρι σήμερα. Από το επώνυμό του είναι πιθανόν να ανήκει στον γνωστό οίκο των Λακαπηνών, από τον οποίο κατήγετο και ο Ρωμανός Α΄, ο πεθερός του Κωνσταντίνου Πορφυρογέννητου. 
## Εργρογραφία
* Ο Λακαπηνός δεν είναι απίθανο να έγραψε το χρονικό, του οποίου μετάφραση στα ιταλικά σώζεται στη Εθνική Βιβλιοθήκη του Παρισιού με αριθμό 10495 (830), και στο οποίο εξυμνείται η μακεδονική δυναστεία του Βυζαντίου.
* Στη βιβλιοθήκη του Εσκουριάλου βρίσκεται επίσης με τον αριθμό «Τ 1.4.» χειρόγραφο του δέκατου έκτου αιώνα, το οποίο περιέχει χρονικό ακέφαλο και κολοβό, το οποίο ο βιβλιογράφος Νικόλαος Τουριανός ο Κρης επιγράφει «Λαομέδοντος του Λακαπηνού μεγάλου εταιρειάρχου χρονικόν μετά φυσιολογίας κατ΄ επιτομήν έως της βασιλείας Ιωάννου του Τζιμισκή.»
## Πηγές
* Σπυρίδων Λάμπρος, Ιστορικά μελετήματα, Εν Αθήναις, Εκ του τυπογραφείου «ο Παλαμήδης», 1884

Κατηγορία:Έλληνες συγγραφείς
Speak Now

Το ***Speak Now*** είναι το τρίτο άλμπουμ της αμερικανίδας καντρι-ποπ τραγουδίστριας Τέιλορ Σουίφτ, το οποίο έγινε τετραπλά πλατινένιο. Κυκλοφόρησε στις 25 Οκτωβρίου 2010 από τη δισκογραφική εταιρία Big Machine Records. Η ηχογράφηση του άλμπουμ έγινε κατά τη διάρκεια των ετών 2008 μέχρι το 2010 σε πολλά ηχογραφικά στούντιο και το ανέλαβε η Τέιλορ Σουίφτ και ο παραγωγός κάντρι μουσικής Νέιθαν Τσάπμαν. Σε στίχους της Τέιλορ Σουίφτ, το Speak Now επεκτείνεται στο στυλ της κάντρι-ποπ από τα προηγούμενα άλμπουμ και αναφέρεται στιχουργικά σε θέματα όπως η αγάπη, το ειδύλλιο και η ερωτική απογοήτευση.

Μετά την κυκλοφορία του, το *Speak Now* έλαβε θετικές κριτικές από τους περισσότερους μουσικούς κριτικούς και ξεκίνησε στο #1 στο US Billboard 200, ενώ πούλησε περίπου 1.047.000 αντίτυπα την πρώτη εβδομάδα. Τα δεκατέσσερα τραγούδια του δίσκου μπήκαν στα charts του Billboard Hot 100, με το πρώτο σινγκλ "Mine" να φτάνει στο #3. Το άλμπουμ έχει ανακηρυχθεί τετραπλά πλατινένιο και όσον αφορά το 2012, είχε πουληθεί σε 4,2 εκατομμύρια αντίτυπα στις Ηνωμένες Πολιτείες, ενώ μέχρι τον Σεπτέμβριο του 2011 είχε πουλήσει παγκοσμίως πάνω από 5 εκατομμύρια αντίτυπα,

## Κυκλοφορία και προώθηση

Το *Speak Now* κυκλοφόρησε διεθνώς στις 25 Οκτωβρίου 2010 από τη δισκογραφική εταιρία Big Machine Records. Το επίσημο εξώφυλλο του άλμπουμ έκανε πρεμιέρα στις 18 Αυγούστου 2010 με το περιοδικό Us Weekly. Μια επερχόμενη παγκόσμια περιοδεία, Speak Now World Tour, ανακοινώθηκε στις 23 Νοεμβρίου 2010 από το  Billboard. Η Σουιφτ τραγούδησε το “Innocent” στα μουσικά βραβεία 2010 MTV Video Music Awards στις 12 Σεπτεμβρίου 2010. Μερικά τραγούδια κυκλοφόρησαν εκ των προτέρων από την επίσημη κυκλοφορία του άλμπουμ: “Speak Now” στις 4 Οκτωβρίου, “Back to December” στις 11 Οκτωβρίου και “Mean” στις 18 Οκτωβρίου, 2010

## Παραπομπές


Κατηγορία:Άλμπουμ του 2010
Κατηγορία:Δισκογραφία της Τέιλορ Σουίφτ
Μεσοπίθηκος ο Πεντελικός

Ο **μεσοπίθηκος ο πεντελικός** (*Mesopithecus pentelicus*) είναι γένος της οικογένειας των κερκοπιθηκιδών. Έζησε στην Ευρώπη και στην δυτική Ασία πριν από επτά εκατομμύρια χρόνια και σήμερα έχει εκλείψει. Παλαιότερα θεωρούνταν ότι είχε συγγένεια με το γένος *[[Semnopithecus]], *ωστόσο* *σύμφωνα με πιο πρόσφατες μελέτες  θεωρείται πλέον συγγενής με τα γένη *[[Rhinopithecus]]* και *[[Pygathrix]]*.

Ως προς τα ανατομικά του χαρακτηριστικά έμοιαζε με τους σημερινούς μακάκους. Το σώμα του είχε μήκος  περίπου 40 εκατοστά. Ήταν προσαρμοσμένος και στο να περπατάει και στο να σκαρφαλώνει στα δέντρα. Είχε λεπτοκαμωμένο σώμα και μακριά, μυώδη άκρα που κατέληγαν σε εύκαμπτα δάκτυλα. Από την οδοντοστοιχία του συμπεραίνεται ότι τρέφονταν με μαλακά φύλλα και φρούτα.

Ονομάστηκε έτσι επειδή το έτος 1836 κοντά στο Πικέρμι της Αττικής βρέθηκε τμήμα απολιθωμένου σκελετού του. 
## Παραπομπές

## Πηγές
* Σπυρίδων Λάμπρου, Ιστορικά μελετήματα, Εν Αθήναις, Εκ του τυπογραφείου «ο Παλαμήδης», 1884 
## Εξωτερικοί σύνδεσμοι
* Rare Mesopithecus skull unearthed in Chalkidiki

Κατηγορία:Κερκοπιθηκίδες
Κατηγορία:Προϊστορικά πρωτεύοντα
Λαιμός

Ο **λαιμός** ή τράχηλος είναι το τμήμα του σώματος το οποίο ενώνει το κεφάλι με τον κορμό και επιτρέπει τις κινήσεις του κεφαλιού. Διαιρείται με όριο τον στερνοκλειδομαστοειδή μυ, ο οποίος αποτελεί διαχωριστικό σημάδι, σε δύο μεγάλες τριγωνικές περιοχές, στην πρόσθια τραχηλική χώρα και στις εκατέρωθεν πλάγιες τραχηλικές χώρες.

Όργανα του τραχήλου αποτελούν ο φάρυγγας, ο λάρυγγας, η τραχεία, η τραχηλική μοίρα του οισοφάγου, ο θυρεοειδής αδένας, καθώς και οι παραθυρεοειδείς αδένες και τα κάτω λαρυγγικά νεύρα.

## Εξωτερικοί σύνδεσμοι

Κατηγορία:Ανατομία ζώων
Κατηγορία:Ανθρώπινη κεφαλή και λαιμός
Μανουήλ Πανσέληνος

Ο **Μανουήλ Πανσέληνος** γεννήθηκε τον 13ο αιώνα στη Θεσσαλονίκη και ήταν ο σημαντικότερος αγιογράφος της μακεδονικής σχολής και από τους σπουδαιότερους της παλαιολόγειας αναγέννησης. 

Έργα του είναι αγιογραφίες σε μοναστήρια του Αγίου όρους όπως στην μονή Βατοπεδίου, της Λαύρας, του Πρωτάτου, Σταυρονικήτα και στις Καρυές. Καθώς και έργο του θεωρείται από τους αρχαιολόγους το παρεκκλήσι του Αγίου Ευθυμίου στη Θεσσαλονίκη δίπλα από τον ναό του Αγίου Δημητρίου πολιούχου της πόλης. Τα έργα του συγκρίνονται με αυτά του Τζιόττο και του Ραφαήλ. Το έργο "Ιησούς Δωδεκαετής εν τω Ναώ" προκάλεσε το θαυμασμό στον Καζαντζάκη και τον Σικελιανό το 1914 (Ν. Καζαντζάκης, Άγιον Όρος, Ημερολόγιο, σελ. 19).

Tο 3ο Γυμνάσιο Αμπελοκήπων Θεσσαλονίκης καθώς και πολλές οδοί φέρουν το όνομά του.

## Πηγές
* Σπυρίδων Λάμπρος, Μικταί Σελίδες, Εν Αθήναις, Τύποις Π.Δ. Σακελλαρίου, 1905

## Εξωτερικοί σύνδεσμοι
*
*

Κατηγορία:Έλληνες αγιογράφοι
Κατηγορία:Βυζαντινοί του 13ου αιώνα
Στρατιωτικό τάγμα

Τα **στρατιωτικά τάγματα** ή **ιπποτικά τάγματα** ήταν αδελφότητες ιπποτών, οι οποίες ιδρύθηκαν για την υπεράσπιση της Ρωμαιοκαθολικής Εκκλησίας. Τα τάγματα αυτά δρούσαν κατά του Ισλάμ (στην Ιβηρική Χερσόνησο και τους Αγίους Τόπους) ή κατά των παγανιστών στην περιοχή της Βαλτικής.

## Σημαντικά ιπποτικά τάγματα
# Τάγμα του Αγίου Γεωργίου
# Ιωαννίτες Ιππότες
# Τεύτονες Ιππότες
# Τάγμα της Αγίας Άννας
# Κυρίαρχο Στρατιωτικό Τάγμα της Μάλτας
# Τάγμα των Αδελφών του ξίφους
# Τάγμα της Αλκαντάρας
# Τάγμα της Περικνημίδας
# Τάγμα του Φοίνικος
# Ιππότες του Ναού


Κατηγορία:Ιπποτικά τάγματα
Κάβος Ευβοίας

Ο **Κάβος** είναι μικρός παραθαλάσσιος οικισμός του νομού Ευβοίας, του Δήμου Ιστιαίας - Αιδηψού όπως αυτός συστάθηκε σύμφωνα με το Πρόγραμμα Καλλικράτης. Βρίσκεται στο ακρωτήριο Κήναιον σε απόσταση 138 χιλιομέτρων βορειοδυτικά της Χαλκίδας, 47 νοτιοδυτικά της Ιστιαίας (έδρα δήμου) και 6 χιλιόμετρα νοτιοδυτικά της Λιχάδας. Ο πληθυσμός του ανέρχεται σε 43 κατοίκους σύμφωνα με την απογραφή του 2011. Στην περιοχή υπάρχουν πολλές εξοχικές κατοικίες. Οι παραλίες κατά μήκος του ακρωτηρίου είναι κατάλληλες για κολύμπι, εκτός από τη μύτη του Κάβου όπου υπάρχουν ισχυρά ρεύματα. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στην κοινότητα Λιχάδος.

## Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize = width:600 height:210
PlotArea = height:150 left:100 bottom:50 right:100
AlignBars = justify
DateFormat = x.y
Period = from:0 till:120
TimeAxis = orientation:vertical
AlignBars = justify
ScaleMajor = gridcolor:darkgrey increment:10 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:40   mark:(line,white) align:center
  bar:1981 from:start till:20 text:"20"
  bar:1991 from:start till:110 text:"110"
  bar:2001 from: start till:46 text:"46"
  bar:2011 from: start till:46 text:"43"


## Εξωτερικοί σύνδεσμοι
* Κάβος Εύβοιας

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Ζάκαρι Λίβαϊ

Ο **Ζάκαρι Λίβαϊ Πιού** (*Zachary Levi Pugh*, 29 Σεπτεμβρίου 1980) είναι Αμερικανός ηθοποιός. Έγινε γνωστός από την τηλεοπτική σειρά Πράκτορας... στο Τσακ στο ρόλο του Chuck Bartowski και από την ταινία κινουμένων σχεδίων της Ντίσνεϊ *Μαλλιά Κουβάρια.*

## Παιδική ηλικία
Γεννήθηκε στη Λουιζιάνα των Η.Π.Α. Από την ηλικία των έξι ετών ο Ζάκαρι άρχισε υποκριτική, τραγούδι και χορό στο σχολείο και σε τοπικές θεατρικές παραγωγές. Αφού αποφοίτησε από το *Buena High school*, μετακόμισε στο Λος Άντζελες για να ζήσει  το όνειρό του να γίνει ηθοποιός. Ο Ζάκαρι ξεκίνησε την υποκριτική, παίζοντας ρόλους σε αρκετές τοπικές παραγωγές, όπως στο The Outsiders και στο Grease.

### Φιλμογραφία
*2002	Big Shot: Confessions of a Campus Bookie
*2002–2006	Less Than Perfect		
*2003	See Jane Date		
*2003 The Division	
*2004	Curb Your Enthusiasm		
*2005	Reel Guerrillas	
*2006	Big Momma's House 2		
*2007	Spiral	Berkeley	
*2007–present	Chuck	
*2009	Alvin and the Chipmunks: The Squeakquel		
*2010	Byron Phillips: Found	
*2010 Tangled		
*2011	Tower Heist
*2011 Alvin and the Chipmunks: Chip-Wrecked

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κουρτ Αχμέτ πασάς

Ο **Κουρτ Αχμέτ πασάς** επί Τουρκοκρατίας διετέλεσε πασάς του Βερατίου της Αλβανίας.

Απέκτησε ιδιαίτερα μεγάλη ισχύ περί το 1760 όταν διορίστηκε από τον Σουλτάνο γενικός επόπτης ασφάλειας των δρόμων και των διαβάσεων, δηλαδή Δερβέναγας όπως αποκαλούνταν τότε στην Οθωμανική Αυτοκρατορία, των περιοχών Ηπείρου, Θεσσαλίας και της Στερεάς Ελλάδας. Την περίοδο εκείνη διεξήγαγε συνεχείς αγώνες και συγκρούσεις με τους κλέφτες και αργότερα και με τους αρματολούς των περιοχών αυτών. Σε κάποια από εκείνες τις επιχειρήσεις είχε συλλάβει και τον Αλή Τεπελενλή, τον οποίο άφησε στη συνέχεια ελεύθερο.

Αργότερα περιήλθε σε μεγάλη ένοπλη ρήξη με τον Αλή Πασά επειδή προτίμησε να κάνει γαμπρό της κόρης του τον Ιμπραήμ Μπέη της Αυλώνας, εναντίον του οποίου επιχείρησε εκστρατεία ο Αλή Πασάς για να τον εκδικηθεί. Κατά μία παράδοση λέγεται πως ο Κουρτ Αχμέτ πασάς πέθανε από τη θλίψη του όταν ο Αλή Πασάς διορίστηκε από την Υψηλή Πύλη δερβέναγας των ίδιων παραπάνω περιοχών.

## Πηγές
* "Μεγάλη Ελληνική Εγκυκλοπαίδεια" τομ. ΙΕ΄, σελ. 82.

Κατηγορία:Τουρκοκρατία
Κατηγορία:Πασάδες της Οθωμανικής Αυτοκρατορίας
Κατηγορία:Ιστορία της Αλβανίας
Δημήτρης Κουταλιανός

Ο **Δημήτρης Κουταλιανός**, γνωστός και ως *Δημήτρης Μακρής* (1915-1999) ήταν φημισμένος Έλληνας παλαιστής.

## Βιογραφία
Γεννήθηκε στην Κούταλη της Προποντίδας το 1915, όπου σε μικρή ηλικία ανακάλυψε τη μυική ικανότητά του. Ήταν απόγονος του Παναγή Κουταλιανού.
Στα νεανικά του χρόνια υπήρξε παλαιστής και αθλητής άρσης βαρών. Αργότερα ξεκίνησε τις παραστάσεις επίδειξης δύναμης σε πολλές χώρες του κόσμου και έγινε ευρύτερα γνωστός. Αργότερα στις παραστάσεις μυήθηκε και ο γιος του Γεώργιος Μακρής Κουταλιανός.

Χαρακτηριστικά του αγωνίσματα ήταν τα εξής:
* Το κανόνι: Σε αυτό το αγώνισμα ο Κουταλιανός κρατώντας στα χέρια του ένα κανόνι μεγάλου βάρους το πυροδοτούσε και κατάφερνε να μείνει ατράνταχτος στη θέση του.
* Τα αυτοκίνητα: Κρατώντας στο κάθε χέρι έναν ιμάντα κατόρθωνε να συγκρατεί αυτοκίνητα (Πολλές φορές πάνω από ένα στο κάθε χέρι) ανεξαρτήτως κυβισμού τα οποία πάσχιζαν να ξεφύγουν. Λέγεται πως πρόσφερε μεγάλη αμοιβή σε όποιον κατάφερνε να ξεφύγει με το αυτοκίνητό του από τα χέρια του κάτι που όμως δεν κατάφερε ποτέ κανείς.
* Η λάμα: Με τη μυική του δύναμη λύγιζε μία παχιά μεταλλική λάμα σε σχήμα σπιράλ.

Τα τελευταία χρόνια της ζωής του ζούσε με την οικογένειά του στην Αθήνα, συνήθιζε όμως να ταξιδεύει συχνά. Σε ένα από αυτά τα ταξίδια του στη Ρόδο, πέθανε ξαφνικά στις 3 Σεπτεμβρίου 1999.

## Παραπομπές


Κατηγορία:Έλληνες αθλητές της άρσης βαρών
Κατηγορία:Έλληνες μασίστες
System of a Down (άλμπουμ)

**System of a Down** είναι το πρώτο άλμπουμ του ομώνυμου Αρμενικο-Αμερικάνικο heavy metal συγκροτήματος, System of a Down, ο οποίος κυκλοφόρησε το 1998. Στις 2 Φεβρουαρίου του 2000, έγινε χρυσός και δύο χρόνια αργότερα, πλατινένιος.

## Λίστα τραγουδιών

## Μέλη
* Σερτζ Τανκιάν -  Κύρια Φωνητικά, Πλήκτρα, samples
* Daron Malakian - Κιθάρα, Φωνητικά 
* Shavo Odadjian - Μπάσο
* John Dolmayan - Ντραμς

## Παραπομπές


## Εξωτερικοί σύνδεσμοι
*"Sugar" Live στο YouTube
*"War?" Live στο YouTube

Κατηγορία:Άλμπουμ των System of a Down
Κατηγορία:Άλμπουμ του 1998
Κατηγορία:Άλμπουμ με παραγωγή από τον Ρικ Ρούμπιν
Δρακόσπιτα

Τα **δρακόσπιτα** είναι μεγαλιθικά λατρευτικά κτίσματα στη νότια Εύβοια, χρονολογούμενα στους κλασικούς (5ος αι. π.Χ.) και πρώιμους ελληνιστικούς χρόνους. Βρίσκονται κοντά στα Στύρα, στην Κάρυστο, και στην κορυφή της Όχης. 
## Γενικά
thumb|right|Το εσωτερικό του δρακόσπιτου της Πάλλης-Λάκκας Στύρων
Τα δρακόσπιτα είναι οικοδομημένα από τετραγωνικούς μακρόστενους και σχετικά λεπτούς λίθους, οι οποίοι είναι επιτεθημένοι ο ένας πάνω στον άλλον χωρίς άλλα συνδετικά υλικά. Συγκρατούνται μόνο με το βάρος τους. Τα κενά συμπληρώνονται με άλλους μικρότερους λίθους. Η σκεπή είναι περίτεχνα κατασκευασμένη από τεράστιους λίθους, οι οποίοι πλησιάζουν όλο και περισσότερο (εκφορική μέθοδος), αφήνοντας τελικά στη μέση μια μακρόστενη οπή, από την οποία μπαίνει φως.

Τα περισσότερα δρακόσπιτα διατηρούνται ακόμα και σήμερα σε άριστη κατάσταση, όπου κυριαρχεί η γκρίζα πέτρα της περιοχής και όπου απουσιάζει κάθε άλλο οικοδομικό υλικό.  Ο καθηγητής Νικόλαος Μουτσόπουλος βρήκε, σε υπόγεια κατασκευή δίπλα σε δρακόσπιτο, οστά ζώων, θραύσματα αγγείων και κατάλοιπα θυσιών.

## Προέλευση
Τα δρακόσπιτα έχουν πρόσφατα ερμηνευθεί ως κτίσματα θρησκευτικής σημασίας («οίκοι») όπου λατρευόντουσαν αρχαίες ελληνικές θεότητες. Κάποια από αυτά, κατά παλαιότερες απόψεις, θεωρήθηκαν αγροικίες, καταφύγια ή κτήρια στρατιωτικής χρήσης (φυλάκια, φρυκτωρίες).

## Γνωστές θέσεις με δρακόσπιτα
Μεταξύ άλλων, γνωστά δρακόσπιτα είναι τα εξής:
* Δρακόσπιτο κορυφής Όχης. Βρίσκεται στην κορυφή Προφήτης Ηλίας του όρους Όχη και έχει διαστάσεις 12,7 x 7,7μ. Η είσοδος αποτελείται από παραστάδες και ανώφλι μονολιθικής κατασκευής ενώ διατηρείται και η εκφορικής κατασκευής στέγη του, κατασκευασμένη από μεγάλες λιθοπλίνθους. Τα λατρευτικά ευρήματα καλύπτουν την περίοδο από τον 6ο ως τον 2ο-1ο αι. π.Χ. Με βάση τα ευρήματα και τις αρχαίες μαρτυρίες, θεωρείται ιερό του Δία και της Ήρας, αν και παλαιότερα είχε ερμηνευθεί ως φυλάκιο, φρυκτωρία, καταφύγιο λατόμων ή τόπος διαμονής Ρωμαίων στρατιωτών που φρουρούσαν τα λατομεία της Όχης. Σε ανασκαφή στο δάπεδο του κτιρίου βρέθηκε σημαντικός αριθμός μόνωτων κυπέλλων, βαμμένων με μαύρη βαφή, τα οποία ήταν συγκεντρωμένα και αναποδογυρισμένα. Επίσης κατά την ίδια ανασκαφή βρέθηκαν όστρακα (θραύσματα αγγείων) με εγχάρακτες επιγραφές (γκραφίτι).
* Συγκρότημα στην Πάλλη-Λάκκα Στύρων. Είναι τα καλύτερα διατηρούμενα της περιοχής των Στύρων και αποτελείται από 3 κτήρια τύπου αγροικίας, χρονολογούμενα στους κλασικούς έως ελληνιστικούς χρόνους.
* Δρακόσπιτο Νημποριού Στύρων. Είναι τυπικός πύργος με διαστάσεις 6,5 x 7,4 μ. με τοιχοποιία σχήματος τραπεζίου. Στη δυτική πλευρά υπάρχει είσοδος πλάτους ενός μέτρου. Έχει θεωρηθεί ιερό, αγροικία, ακόμη και κατασκευή, όπως και το δρακόσπιτο της Όχης, δούλων από την Καρία που εργάζονταν στα λατομεία της περιοχής τα οποία εξήγαγαν πέτρα της Καρύστου («καρυστία λίθο»). Χρονολογείται στα τέλη του 4ου αι. π.Χ.

## Παραπομπές


## Πηγές

* 
* 
* 

## Εξωτερικοί Σύνδεσμοι

* 
* 

Κατηγορία:Αρχαιολογικά ευρήματα στην Εύβοια
Κραναοί

Οι **Κραναοί** ή **Κραναίοι**, από το Κραναός (πετρώδης) εκ του οποίου και Κρανίου τόπος, ήταν μία Πελασγική πρώτο-ελληνική φυλή της Αττικής. Έργο τους είναι το περίφημα Πελασγικό τείχος. Δεν ήταν διεσπαρμένοι στους αγρούς κατά καλύβες, αλλά είχαν στερεές οικίες που αποτελούσαν σημαντικό συνοικισμό. Οι πόλεις τους είχαν σχήμα κανονικό και ήταν διάτμητες από δρόμους, οι οποίοι οδηγούσαν σε λεωφόρους μέχρι έξω από την πόλη. Για διευκόλυνση των πεζών υπήρχαν σκαλάκια λαξευμένα στις ανηφόρες. Αποχετεύσεις οδηγούσαν τα βρόμικα ύδατα μακρυά από τα σπίτια. Έκτιζαν ιερά αφιερωμένα στην λατρεία των θεών, στους οποίους διακρίνονται ακόμα και σήμερα βωμοί κλιμακωτοί. Ένας από αυτούς τους βωμούς φαίνεται ότι ήταν αφιερωμένος στον ύψιστο Δία. Οι Κραναοί σέβονταν τους νεκρούς και έκτιζαν επιμελείς τάφους, οι οποίοι σύμφωνα με τα τότε έθιμα ήταν ανάμεσα στα σπίτια.
## Παραπομπές

## Πηγές
* Σπυρίδων Λάμπρος, Ιστορία της Ελλάδος μετ' εικόνων από των αρχαιοτάτων χρόνων μέχρι της βασιλείας του Όθωνος, 1886

Κατηγορία:Αρχαίοι λαοί
Κατηγορία:Αρχαία ελληνικά φύλα
Κατηγορία:Εξαφανισθέντες λαοί
Κατηγορία:Αρχαία Αττική
Ο Θανάσης και το καταραμένο φίδι

***Ο Θανάσης και το καταραμένο φίδι*** είναι τίτλος ελληνικής ταινίας του 1982 σε σενάριο, σκηνοθεσία και παραγωγή Ντίνου Κατσουρίδη, με πρωταγωνιστές τους Θανάση Βέγγο, Βάσια Τριφύλλη και Μπέτυ Βαλάση.

## Πλοκή
Ο Θανάσης Χατζηθανάσης (Θανάσης Βέγγος) είναι ένας ασφαλιστικός πράκτορας και ζει στο σπίτι της πεθεράς του Αγγέλας (Μπέτυ Βαλάση), μαζί με την ίδια και τη σύζυγό του Φρόσω (Βάσια Τριφύλλη). Ο Θανάσης και η Φρόσω εργάζονται στην ίδια εταιρεία, αποκρύπτοντας τη μεταξύ τους συζυγική σχέση, μια και η πολιτική της εταιρείας απαγορεύει τα ζευγάρια ανάμεσα στους υπαλλήλους. Ανάμεσα στον Θανάση και την πεθερά του υπάρχουν συνεχείς προστριβές, αφενός λόγω της κακής του οικονομικής κατάστασης και αφετέρου επειδή εκείνη τον θεωρεί υπεύθυνο για τη μη τεκνοποίηση της κόρης της μετά από τρία χρόνια γάμου.

Ο Θανάσης προσπαθεί με κάθε τρόπο, επιστημονικό και μη, να ξεπεράσει την αδυναμία τεκνοποίησης, όμως δεν τα καταφέρνει. Κάποια στιγμή, η σχέση του με την πεθερά του φτάνει στα άκρα και έτσι ο Θανάσης αποφασίζει να εγκαταλείψει το σπίτι. Η Φρόσω δεν τον ακολουθεί, μένοντας πίσω μαζί με τη μητέρα της. Στη συνέχεια, η Αγγέλα επισκέπτεται τον προϊστάμενο του Θανάση και του αποκαλύπτει ότι αυτός είναι ο σύζυγος της Φρόσως, κάτι που έχει ως συνέπεια την απόλυσή του. Αυτή η κίνηση δεν αρέσει στη Φρόσω, η οποία τελικά επανασυνδέεται με το Θανάση, φεύγοντας από το σπίτι της μητέρας της.

## Διανομή

* Θανάσης Βέγγος - Θανάσης Χατζηθανάσης**'
* [[Μπέτυ Βαλάση]] - πεθερά Θανάση**'
* Βάσια Τριφύλλη - Φρόσω Χρυσαφάκη-Χατζηθανάση
* Χρήστος Καλαβρούζος - Βαγγέλης
* Δήμητρα Ζέζα - Νότα
* Τίμος Περλέγκας - διευθυντής
* Κώστας Καραγιώργης - γιατρός
* Γιώργος Χαραλαμπίδης
* Ανδρέας Φιλιππίδης - Χατζησάββας
* Αλέκα Στρατηγού - Βίκυ
* Αλέκος Ζαρταλούδης - Βλαδίμηρος
* Κώστας Φλωράτος - αστυνόμος
* Κώστας Μπαλαδήμας - γέρος

## Παραπομπές


## Εξωτερικοί σύνδεσμοι
*
* veggos.gr: O Θανάσης και το καταραμένο φίδι 

Κατηγορία:Ταινίες του 1982
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες του Θανάση Βέγγου
Κατηγορία:Ταινίες σε σκηνοθεσία Ντίνου Κατσουρίδη
Κατηγορία:Ταινίες σε παραγωγή Ντίνου Κατσουρίδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Ντίνου Κατσουρίδη
Κατηγορία:Ταινίες σε σενάριο Γιώργου Μυλωνά
Κατηγορία:Ταινίες με μουσική σύνθεση Σταμάτη Κραουνάκη
Κατηγορία:Ελληνικές ταινίες της δεκαετίας 1980
Ιερά Μητρόπολις Παραμυθίας, Φιλιατών, Γηρομερίου και Πάργας

Η **Ιερά Μητρόπολις Παραμυθίας, Φιλιατών, Γηρομερίου και Πάργας** είναι μια από τις Μητροπόλεις των λεγομένων «*Νέων Χωρών*». Έδρα της είναι η Παραμυθιά και γεωγραφικά περιλαμβάνει τον Νομό Θεσπρωτίας, τους οικισμούς Πάργα, Αγία Κυριακή, Άγιος Γεώργιος, Μαράς, Χρυσογιάλι, Αγιά, Σαρακίνικο, Ανθούσα, Τρίκορφο, Βρύσες και Λιβαδάρι του Δήμου Πάργας που υπάγονται διοικητικά στο Νομό Πρεβέζης, και τους οικισμούς Αετόπετρα, Βερενίκη, Βροσίνα, Βρυσούλα, Γρανίτσα, Ραδοβίζι και Χίνκα του Δήμου Ζίτσας που υπάγονται διοικητικά στο Νομό Ιωαννίνων. Μεγαλύτερος πληθυσμιακά οικισμός, εντός της Ιεράς Μητρόπολις Παραμυθίας, Φιλιατών, Γηρομερίου και Πάργας, είναι η πόλη της Ηγουμενίτσας.

Από τις 21 Οκτωβρίου 2023 Μητροπολίτης είναι ο κ. Σεραπίων (Μιχαλάκης).

## Ιστορία
Η «Επισκοπή Παραμυθίας» υφίσταται από τον 15ο αιώνα ως συνέχεια της «Επισκοπής Βουθρωτού». Στις 27 Μαΐου 1895 η ως τότε επισκοπή που υπαγόταν στην Μητρόπολη Ιωαννίνων ανυψώθηκε σε Ιερά Μητρόπολη Παραμυθίας από τον Πατριάρχη Κωνσταντινουπόλεως Άνθιμο Ζ΄, ο οποίος είχε προηγουμένως διατελέσει επίσκοπός της (1869-1877). Το όνομα της μητρόπολης δόθηκε από την ιστορική Μονή Παναγίας της Παραμυθίας. Το όνομα Φιλιατών και Γηρομερίου έλαβε μετά τη συγχώνευση της ομώνυμης βραχύβιας μητρόπολης που δημιουργήθηκε την περίοδο 1924-1929.

### Επισκοπικός κατάλογος
thumb|Ιερόθεος Ανθουλίδης

## Έδρα και διοίκηση
thumb|right|250px|Χάρτης των Νομών και Ιερών Μητροπόλεων της Ηπείρου. Η περιοχή που υπάγεται στην Ιερά Μητρόπολη Παραμυθίας, Φιλιατών, Γηρομερίου και Πάργας είναι σημειωμένη με κόκκινο.
Έδρα της Ιεράς Μητροπόλεως είναι η Παραμυθιά Θεσπρωτίας όπου και ο καθεδρικός ναός. Η Μητρόπολη διατελεί εν χηρεία, μετά την παραίτηση του Μητροπολίτη Τίτου. Της Μητρόπολης προΐσταται ως τοποτηρητής ο Μητροπολίτης Δρυϊνουπόλεως, Πωγωνιανής και Κονίτσης Ανδρέας. Η Διοίκηση ασκείται από την Πρωτοσυγκελλία και τους αρχιερατικούς επιτρόπους:

Στην έδρα της Μητρόπολης υφίστανται: Γραφείο Αποστολικής Διακονίας, γάμων, ταμείο ΤΑΚΕ, φιλόπτωχο ταμείο καθώς και η έδρα του Μητροπολιτικού Συμβουλίου.

Στην Ιερά Μητρόπολη Παραμυθίας ιερουργούν περίπου 125 εν ενεργεία κληρικοί και υπάγονται σ΄ αυτή: 150 ενοριακοί ναοί, 380 εξωκλήσια, 354 παρεκκλήσια, 50 ναοί κοιμητηρίων, 8 μοναστηριακοί ναοί, καθώς επίσης και 2 ανδρώαι μονές, 1 γυναικεία και 6 μετόχια (υπαγόμενα ανά τρία, στις ανδρώες μονές).

## Υποσημειώσεις

## Παραπομπές


## Πηγές
* 

## Εξωτερικοί σύνδεσμοι
*Επίσημο site

Κατηγορία:Ιερά Μητρόπολις Παραμυθίας, Φιλιατών, Γηρομερίου και Πάργας
Παραμυθιας
Κάτω Ξέχωρο Θεσπρωτίας

Το **Κάτω Ξέχωρο** (πρώην *Ξέχωρο Ζεϊνέλ*), είναι ελληνικό ορεινό μικρό χωριό του δήμου Φιλιατών της περιφέρειας Ηπείρου (Σχέδιο Καλλικράτης). 

## Γενικά και ιστορικά στοιχεία
Παλαιότερα  ανήκε στον νομό Θεσπρωτίας, στην άλλοτε επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, έξι οικισμών, της δημοτικής ενότητας Φιλιατών, του ομώνυμου Δήμου. Βρίσκεται ΒΑ. των Φιλιατών παρά το Φαρμακοβούνι, εντός κοιλάδας. Ο πληθυσμός του, ασχολούμενος με την κτηνοτροφία και τη γεωργία, το 1928 ως κοινότητα αριθμούσε 444  κατοίκους και το 2001 αριθμούσε 146 κατοίκους, ενώ το ίδιο το χωριό μόλις 13 κατοίκους. Από του 1928 υφίσταται δημοτικό σχολείο και ταχυδρομικό γραφείο.

Εκκλησιαστικά υπάγεται στην Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο, εξ ου καλείται επίσης το χωριό Άι Γιώργης.

Στο Κάτω Ξέχωρο γεννήθηκε ο επιχειρηματίας και τοπικός ευεργέτης των Φιλιατών και της Κέρκυρας, Νικόλαος Τριανταφύλλου (1857-1949).

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΗ΄, σελ.635

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
990 Γιερκς

Ο **Γιερκς (Yerkes)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,679. Ανακαλύφθηκε το 1922 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ, και πήρε το όνομά του από το ομώνυμο μεγάλο αστεροσκοπείο, από το οποίο έγινε η ανακάλυψη. Υπήρξε ο πρώτος αστεροειδής που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος του Γιερκς εκτιμάται σε 18,46 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,130. Είναι άγνωστο αν και με ποια περίοδο περιστρέφεται ο Γιερκς γύρω από τον εαυτό του.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γιερκς
991 Μακντονάλντα

Η **Μακντονάλντα (McDonalda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,073. Ανακαλύφθηκε το 1922 από τον Ρωσοαμερικανό αστρονόμο Όττο Στρούβε, που παρατηρούσε από το Γουίλιαμς Μπέι του Γουισκόνσιν, στις ΗΠΑ, και πήρε το όνομά της από το μεγάλο Αστεροσκοπείο Μακντόναλντ του Τέξας (το όνομα δόθηκε μετά την ίδρυση του τελευταίου, το 1939). Υπήρξε ο πρώτος από τους δύο αστεροειδείς που ανεκάλυψε συνολικά ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Μακντονάλντας εκτιμάται σε 31,40 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,064. Είναι άγνωστο αν και με ποια περίοδο περιστρέφεται η Μακντονάλντα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μακντοναλντα
Γκρέυ (μονάδα)

Το ***γκρέυ***, σύμβολο Gy, είναι μονάδα μέτρησης της απορρόφησης ενέργειας που προέρχεται από ιονίζουσα ακτινοβολία (π.χ. ακτίνες χ) από την ύλη. Ισούται με την απορρόφηση ενέργειας ενός τζάουλ από ύλη με μάζα ένα χιλιόγραμμο.

:1 \ \mathrm{Gy} = 1\ \frac{\mathrm{J}}{\mathrm{kg}} = 1\ \mathrm{m}^2\cdot\mathrm{s}^{-2}

Συνήθως στη πράξη χρησιμοποιείται το mGy (μίλι-γκρέυ; ένα χιλιοστό του γκρέυ) και το μGy (μίκρο-γκρέυ; ένα εκατομμυριοστό του γκρέυ).

## Επίδραση στους ζωντανούς οργανισμούς
Η επίδραση στους ζωντανούς οργανισμούς μπορεί να διαφέρει ανάλογα με το είδος της ακτινοβολίας (από τα ραδιοκύματα στο ένα άκρο του φάσματος ως τις ακτίνες γ) και άλλες παραμέτρους της έκθεσης και για την αποτίμηση των επιδράσεων σε ζωντανούς οργανισμούς χρησιμοποιείται η μονάδα Sievert (Sv) αντί της Gy. Για ακτίνες x οι δύο μονάδες μέτρησης είναι ίσες ως προς τη φυσική ποσότητα ενέργειας ανά μάζα. Οι βιολογικές επιδράσεις διαφέρουν ανάλογα με το όργανο, το είδος της ακτινοβολίας, το χρόνο της έκθεσης και άλλες παραμέτρους. Για παράδειγμα για το στομάχι 1 mGy ισούται με 0,12 mSv ενώ για το δέρμα 1 mGy ισούται με 0,01 mSv. Ενώ για παράδειγμα αν απορρόφηση 1 mGy από ακτινοβολία φωτονίων αντιστοιχίζεται σε 1 mSv, τότε η ίδια ενέργεια από σωματίδια άλφα αντιστοιχίζεται σε 20 mSv (20 φορές πάνω).

## Διάφορες τιμές απορρόφησης
Η φυσιολογική ακτινοβολία στο περιβάλλον (στην επιφάνεια της γης) διαφέρει από τόπο σε τόπο αλλά είναι της τάξης των 2.4 mGy/έτος περίπου .

Η απορρόφηση από μία ακτινογραφία είναι της τάξης των 1.4 mGy.

Το ετήσιο ανώτατο επιτρεπτό όριο για το ανθρώπινο σώμα είναι της τάξης των 0.05 Sv και της τάξης των 0.5 Sv αν αυτή περιορίζεται σε ένα μόνο όργανο ή ιστό. 

Στην ακτινοθεραπεία για τον καρκίνο η συνολική απορρόφηση είναι της τάξης των 45 - 60 Gy (σε πολλές μικρότερες δόσεις που εστιάζονται στο σημείο του κακοήθους όγκου).

Για απότομη (δηλαδή απορρόφηση σε σύντομο χρονικό διάστημα, π.χ. μέσα σε μία ώρα) και μη ελεγχόμενη έκθεση σε ακτινοβολία (π.χ. από πυρηνικό ατύχημα) 1 Sv προκαλεί ναυτία, 2 με 5 Sv τριχόπτωση και αιμορραγία και σε πολλές περιπτώσεις θάνατο. Πάνω από 3 Sv οδηγεί σε θάνατο σε 50% των περιπτώσεων εντός 30 ημερών, ενώ από τα 8 Sv και μετά είναι πάντα θανατηφόρο.

## Σχετικά
*Μπεκερέλ
*Ραντ (μονάδα)
*Sievert

## Παραπομπές


Κατηγορία:Μονάδες ακτινοβολίας
Κατηγορία:Παραγόμενες μονάδες του SI
992 Σουάζεϋ

Ο **Σουάζεϋ (Swasey)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,419. Ανακαλύφθηκε το 1922 από τον Ρωσοαμερικανό αστρονόμο Όττο Στρούβε, που παρατηρούσε από το Γουίλιαμς Μπέι του Γουισκόνσιν, στις ΗΠΑ. Υπήρξε ο δεύτερος από τους δύο αστεροειδείς που ανεκάλυψε συνολικά ο συγκεκριμένος αστρονόμος.

Το όνομα του αστεροειδή δόθηκε προς τιμή του Αμερικανού μηχανικού, εφευρέτη, επιχειρηματία και κατασκευαστή τηλεσκοπίων δρα. Άμπροουζ Σουάζεϋ (1846-1937), η εταιρεία του οποίου κατασκεύασε το «Τηλεσκόπιο Στρούβε» των 2,1 μέτρων στο Αστεροσκοπείο Μακντόναλντ του Τέξας.

## Φυσικά χαρακτηριστικά
Η μέση διάμετρος του Σουάζεϋ εκτιμάται σε 27,32 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,113. Ο Σουάζεϋ περιστρέφεται γύρω από τον εαυτό του μία φορά κάθε 13 ώρες και 18,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σουαζευ